Bull slet med angst og depresjon og utviklet tidlig et alkoholproblem. Flere ganger var han innlagt i sykehus. Vinteren 1925 forsøkte han å ta sitt eget liv. Han hadde få arbeidsforhold og slet hele livet med økonomiske problemer som han stadig ba om hjelp til. På slutten av livet hadde han pådratt seg leverskader og led av lammelser og hallusinasjoner. Han døde på Ullevål sykehus, psykiatrisk avdeling, sankthansaften 1933.